《侍宴奉天殿》
明代·祁顺

蓬岛深中别有天，金为宫阙玉为筵。珠帘半捲南山近，仙仗平开北极连。

坐久恍疑丹换骨，醉归犹觉日如年。彻云歌吹亲曾听，不比钧天梦里传。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。